บินไทยลงนามตั้งไทเกอร์แอร์เวย์ส
บินไทยลงนามตั้งบริษัทไทยไทเกอร์แอร์เวย์สแล้วถือหุ้น 49.9%
28 ก.พ. 2554

บินไทยลงนามตั้งบริษัทไทยไทเกอร์แอร์เวย์สแล้วถือหุ้น 49.9% 
นายนิรุจน์ มณีพันธ์ รองกรรมการผู้อำนายการใหญ่ บริษัทการบินไทย(THAI)เปิดเผยว่า ตามที่บริษัทได้ลงนามในMOU กับ Tiger Airways Holdings Limited เพื่อร่วมจัดตั้งบริษัท ไทย ไทเกอร์ แอร์เวย์ส เพื่อประกอบการขนส่งทางอากาศในรูปแบบสายการบินต้นทุนต่ำ  ขณะนี้ บริษัทได้ลงนามใน Shareements Agreement เพื่อร่วมจัดตั้งบริษัทไทยไทเกอร์แอร์เวย์ส กับผู้ร่วมทุนแล้ว และจะจัดตั้งบริษัทเมื่อได้รับอนุมัติจากหน่วยงานราชการที่เกี่ยวข้อง
อย่างไรก็ตามในส่วนของผู้ถือหุ้นรายใหญ่ Ryan Thai Limited ได้เข้าร่วมเป็นผู้ถือหุ้นในสัดส่วน 10% ของทุนจดทะเบียนชำระแล้ว 
สำหรับโครงสร้างผู้ถือหุ้นรายใหญ่ของไทยไทเกอร์แอร์เวย์ส ประกอบด้วย การบินไทยถือหุ้น 49.9% บริษัทTiger Airways Holdings Limited ถือหุ้น39% และ  Ryan Thai Limited  ถือหุ้น 10%